google/wiki40b huggingface dataset:
Fredrik Midtsjø

Rosenborg

Midtsjø kom fra Stjørdals-Blink til Rosenborgs utviklingsavdeling i november 2007, og fikk sin debut for Rosenborg i cupen mot nettopp Stjørdals-Blink i NM i fotball for herrer 2010. Han fikk sin Tippeligadebut mot Sarpsborg 08. Debuten i Europacup kom i første kvalifiseringskamp til Mesterligaen 2011/2012 mot islandske Breiðablik.
28. august 2011 skrev Midtsjø under sin første A-lagskontrakt med Rosenborg. Han scoret sitt første seriemål på et langskudd mot Odd i 2011.
7. mai 2015 skrev han ny kontrakt ut 2018 med Rosenborg.
I sesongen 2015 var han med å vinne både Tippeligaen og Cupfinalen.
29. juni 2016 skrev han ny kontrakt ut 2020 med Rosenborg.
I sesongen 2016 var han med å vinne både Tippeligaen og Cupfinalen.
29. mars 2017 var han med å vinne Mesterfinalen i fotball for menn 2017.
24. august 2017 spilte han foreløpig sin siste kamp for Rosenborg mot Ajax da Rosenborg gikk videre til Europaligaen.
Fra 2010 til 2017 spilte han 148 offisielle kamper og scoret 21 mål for Rosenborg. 96 seriekamper og 12 mål, 24 kamper og 1 mål i kvalifisering til E-cup, 23 kamper og 8 mål i cupen og 5 kamper i Europaligaen.

AZ Alkmaar

26. august 2017 skrev han under en fem-årskontrakt med nederlandske AZ Alkmaar.

Landslaget

15. mars 2016 ble han for første gang tatt ut i den norske landslagstroppen til dobbeltkampene mot Estland (24. mars) og Finland (29. mars). 24. mars 2016 fikk han sin første landskamp for Norge mot Estland.
Kumi Yokoyama

Landslaget

Kumi Yokoyama spilte 24 landskamper for Japans kvinnelandslag. Hun ble tatt ut i Japans tropp til Asiamesterskapet 2018.
Trompetstikk

Trompetstikk er en knute som består av to halvstikk som omringer albuene av en S eller Z foldet tau, og benyttes for å forkorte tauet. Den kalles også menning.
Med moderne glatte tau kan man ikke være sikker på at den vil holde under last.

Utforming

Trompetstikk kan utformes ved å folde langparten i tre (S eller Z) for deretter å lage en halvstikk rundt begge buktene (på begge albuer) med den nærmeste langpart.
Geitøya

Geitøya (også skrevet Gjetøya, historisk: Greitøya) utgjør sammen med Måøya, Aursøyan, og Gårdsøya øygruppa Mausund i Frøya kommune i Trøndelag.
Geitøya og Aursøyan er knyttet sammen med bru. Geitøya (Vadsøysund) hadde til 2006 hurtigbåtforbindelse til Sula, Froan og Halten, samt til Frøya og derfra videre til Trondheim.
Xi (Linfen)

Xi (kinesisk: 隰县; pinyin: Xí Xiàn) er et fylke i provinsen Shanxi i Folkerepublikken Kina. Det ligger under byprefekturet Linfen.
Fylket hadde 97 756 innbyggere i 1999.

Kulturminner

Tusen-Buddha-klosteret (Qianfo an, 千佛庵) fra Ming-dynastiets tid ble i 1996 oppført på listen over kulturminner i Folkerepublikken Kina.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Patriarkens høst

Patriarkens høst (spansk: El otoño del patriarca) er en roman fra 1975 av den colombianske nobelprisvinneren Gabriel García Márquez.
Romanen er en skildring av en aldrende diktator i et ikke navngitt land. Forfatteren lot seg inspirere av flere skikkelser fra det virkelige liv i beskrivelsen av hovedpersonens ensomhet, desperasjon og hensynsløse framferd for å holde på makten. Den er skrevet på et komplekst språk med lange setninger og en oppstykket kronologi.
Romanen ble utgitt på norsk i 1977 i Kjell Risviks oversettelse.
Visoko

Visoko er en by og en kommune i kantonen Zenica-Doboj i det sentrale Bosnia-Hercegovina.
Foreløpige tall fra folketellingen i 2013 viste at Visoko hadde 41 352 innbyggere.
Byen ligger på veien mellom Zenica og Sarajevo. Visoko ligger langs elven Bosna, hvor den møter elven Fojnička. Administrativt er Visoko en del av Zenica-Doboj-kantonen til føderasjonen.
Visoko-området var engang senteret for den bosniske staten i middelalderen. Visoko by ble grunnlagt av Ajas-beg i det Ottomanske imperiets tid. Etter at Østerrike-Ungarn annekterte Bosnia, fikk Visoko en ny, men fremdeles gammeldags stil, reflektert i den orientalske stilen til Visoko som var vanlig under det ottomanske styret. I det første Jugoslavia utviklet ikke Visoko seg mye, men under den andre verdenskrig kom byen fra det relativt uskadet. Byen opplevde reell framgang og utvikling under det kommuniststyrte Jugoslavia. Visoko unnslapp ikke Bosnia-krigen, men var under den bosnisk-hercegovinske hærens kontroll i alle de fire årene krigen varte. Idag er Visoko en by rik på kultur og historie, men økonomien har mistet mye av den kraften den hadde før krigen på Balkan.
Ancita

Utseende

Middelsstore, grå- eller brunlige trebukker. Oversiden er kledt med ganske korte hår, kraftig og tett punktert, ofte med mønstre av fine skjell. Antennene er knapt så lange som kroppen. Pronotum er nærmest tønneformet, uten pigger eller tenner langs kanten eller oftere med en kort tann midt på. Dekkvingene er jevnbrede med markerte "skuldre". Beina er forholdsvis korte.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Australia.
580-årene

-- 580 -- 581 -- 582 -- 583 -- 584 -- 585 -- 586 -- 587 -- 588 -- 589
Tiårsoversikt
KNM «Tross» (MKB) (1966-1993)

KNM «Tross» var en av 20 kanonbåter av Storm-klassen i den norske marinen. Båten ble bygget ved Bergen Mekaniske Verksted, og overlevert 15. mars 1967. I 1978 var den i aktiv tjeneste 5-6 dager hver uke. Den ble brukt til sivil brannslukking, leteaksjon etter jagerfly i Ofoten/ Narvikfjorden, og nesten ukentlig var den i oppdrag med å holde sovjetiske fartøyer utenfor norsk territorium. 
Blant annet var den på oppdrag i Finnmark en vakker solskinnsdag for å jage ut 4 fartøyer fra Sovjet, som låg til ankers i en fjord.
KNM «Tross» fikk hard medfart ved en forflytting over Lopphavet i storm og 8 meter sjø. Ved Arnøya satte tillitsmannen ned forbud mot at båten skulle fortsette, ettersom redningsflåter var bortrevet av grov sjø. KNM «Tross» fikk sitt endeligt da den like før jul grunnstøtte i området Stabben / Reksta i Sogn og Fjordane. Stavnen i båten knakk og båten hadde langt hull i skutebunn. Propeller og ror var vekkrevet. Båten var innen synsvidde av Ankerløkken Verft og ble derfor tatt til land der.
Pramdragerne ved Volga

Pramdragernes sang ved Volga (russisk: Эй, ухнем!) er en velkjent tradisjonell russisk sang samlet av Milij Balakirev og utgitt i 1866 i hans bok bestående av folkesanger. Det er en ekte shanty sunget av burlakker, eller pramdragere, på Volgafloden. 
Balakirev utgav sangen med kun ét vers (det første), de andre to vers ble tilføyd senere. Ilja Repins berømte maleri Pramdragerne ved Volga viser burlakker i Tsar-Russland knoklende på Volga. Sangen ble popularisert av Fjodor Sjaljapin, og har vært et yndlingsstykke for bassangere siden da.
Hans Helgesen

Biografi

Han var sønn av Hans Helgesen og Karen Hansdatter. Han ble sekondløytnant i det Telemarkske Infanteriregiment 1813 og premierløytnant samme år. Sammen med kameratene Olaf Rye og Friderich Adolph Schleppegrell deltok han i den svensk-norske krigen i 1814, og da Norge ble tvunget til å inngå i personalunion med Sverige, nektet de tre å sverge kongen troskap. I stedet gikk de inn i den prøyssiske hær under feltmarskalk Gebhard Leberecht von Blücher for å kjempe mot Napoleon. Han gikk siden i dansk tjeneste og kjempet i Frankrike med den utsendte danske styrke. 
Helgesen deltok i den franske julirevolusjonen, og fikk sin avskjed som kaptein i den danske hær av kong Frederik VI i 1830. 
I 1838 vendte Helgesen tilbake til Norge og levde her under fattige forhold frem til 1840. Siden reiste han til det sydlige Slesvig, hvor han bosatte seg i landsbyen Bergenhusen i nærheten av Frederiksstad.

Opprør i Slesvig-Holsten

Da opprøret i Slesvig-Holsten startet den første slesvigske krig, ble han oppfordret til å slutte seg til den lokale hæren. Han bad om betenkningstid, og reiste i stedet til Danmark. Sist i mars ble han tilknyttet Schleppegrells stab.
Han ble major i april 1849 og førte 1. linjebataljon i slaget ved Fredericia 6. juli 1849 hvor kameraten Olaf Rye døde. 26. august 1849 ble han oberstløytnant. Under slaget på Isted Hede, mistet han sin siste kamerat fra Norge, general Schleppegrell. Helgesen ble utnevnt til kommandant og oberstløytnant i Frederiksstad i en egn han kjente godt, og forsvarte den med stor suksess mot slesvig-holstenernes general Willisen i slaget om Frederiksstad.
Etter krigens opphør ble han utnevnt til kommandant i Slesvig, og i 1856 ble han oberst. Som kommandant forsøkte han å utslette alle spor fra krigen. Han voktet strengt over sine embedsmenn, og påså at de forholdt seg korrekt og utførte sine plikter som undersåtter til den danske regjering. Detaljene i kommandantskapet interesserte ham dog ikke. Han syslet heller med sine fugler, hunder og hester, og det fortelles at han dresserte ville otere til å fange fisk for seg.

Begravelse og ettermæle

Han døde i Rendsborg 28. februar 1858 og ble etter eget ønske begravet ved siden av sin kamerat og våpenfelle Schleppegrell, på Flensborgs gamle kirkegård. Sammen med sine to andre norske kamerater har han fått oppkalt gater etter seg i både København og Oslo (i Oslo Helgesens gate på Grünerløkka). 
Helgesen ble ridder av Dannebrogordenen i 1848, kommandør i 1850 og Dannebrogsmann i 1857.
Dikteren Carl Ploug skrev om Helgesen:
Hr. Helgesen sidder i Frederiks By

Blandt Stumperne, som er tilbage;

Men vide om Landene flyver hans Ry:

Hvor tidt end vi lærte de Tydske at fly,

Hr. Helgesens Daad har ej Mage.

Den skal ikke dø

Paa Dannemarks Ø,

Men leve i Sang og Sage!
(fra Hr. Helgesens Vise)

Kilder

Vaupell, O.; Ryes, Schleppegrells og Helgesens Liv, Kristiania 1875
Snoras

Bankas Snoras AB eller SNORAS er en bank, grunnlagt i Litauen med avleggere i alle tre baltiske stater. Selskapet er notert på OMX børsen i Vilnius. Den 16. november 2011, ble 100% av selskapet aksjer nasjonaliserte og selskapet satt under myndighetenes administrasjon. Den 24. november ble det erklært konkurs med en utestående gjeld på 4 milliarder litas (ca. 1 300 000 000€) .

Historie

Bankas Snoras AB histore går tilbake til 1992. De første årene var banken en regional bank. Etterhvert ervervet den seg et rykte som landets beste bank

Investeringer i bilindustrien

I 2008, kjøpte SNORAS 29.8% i Spyker. I 2010 ble SNORAS sponsor Renault F1-lag.
Landsflug

Historie

Flyselskapet ble etablert i 2004, og startet sin virksomhet 1. oktober samme år da det tok over innenlandsflyvningene til Islandsflug. Eierne av City Star Airlines, med kontor i Aberdeen, Skottland, kjøpte i 2005 den kontrollerende aksjepost i flyselskapet for å utvide sine ruter til Aberdeen. Landsflug hadde 80 ansatte (mars 2007). I 2008 ble selskapet avviklet.

Destinasjoner

Landsflug drev ruteflyvninger til følgende destinasjoner: Vestmannaeyjar, Höfn, Sauðárkrókur, Bíldudalur og Gjögur.
Landsflug ble også engasjert av den islandske regjeringen til å drive ambulanseflyvninger.
Nakenprat

Nakenprat er et norsk erotisk nettforum som har gjennom årene blitt diskutert i diverse media på grunn av tvil om lovlighet og ulovlig bruk av kjendisbilder. Dette toppet seg 15. september 2008 da det var forsideoppslag i VG om pornoprinsen fra Bergen som stod bak nettstedet. Nettstedet blir beskrevet som Norges største pornografiske nettsted med flere hundre tusen registrerte brukere. Politiet kom fram til at de ikke ville etterforske Bjørn-Endre Andersen, som drev nettstedet Nakenprat. Avsløringen av eier av Nakenprat ga Skupdiplom til journalistene, men VG har også blitt kritisert for sin kampanje mot nakenprat. Nettstedet har også startet sin egen erotiske nettbutikk samt streamingtjeneste for pornofilmer.
Sotdagfly

Utseende

Et ganske lite (vingespenn 22 – 25 mm), svært mørkt nattfly, lett kjennelig på dette. Forvingen er mørkgrå med et noe mørkere midtfelt. Den har de tegningene som er typiske for nattfly men disse er vanskelige å se på grunn av den mørke grunnfargen. Bakvingen er brunsvart med hvite frynser.

Levevis

Den lever på grusskråninger, heier og på åpne steder i fjellbjørkeskogen der det vokser reinrose (Dryas octopetala), som er larvenes næringsplante. Den bruker to år på utviklingen. De voksne sommerfuglene flyr om dagen i solskinn fra juni til august.

Utbredelse

Arten er utbredt i Alpene, i Fennoskandia og det nordlige Russland østover til Øst-Sibir, og i det nordligste Nord-Amerika. I Norge er den lokalt vanlig i fjellet fra Hardangervidda i sør til Finnmark i nord.
Total War: Shogun 2

Setting

Shogun 2 foregår i 1500-tallets føydale Japan, i tiden etter Ōnin-krigen. Landet er splittet mellom rivaliserende klaner ledet av såkalte Daimyo. Spilleren tar kontroll over en av flere klaner og målet er å bli kåret Shogun, hersker over Japan.

Spill

Spillet er en kombinasjon av rundebasert strategi og sanntidstaktikk som er et kjennemerke av Total War-serien. Spilleren spiller rollen som både klanleder og general. Den rundebaserte delen av spillet foregår på et kart av Japan der hver runde representerer en sesong, slik at det blir fire runder per år i spillet. Spilleren overser her utviklingen av byene og festningene sine, militær og økonomisk vekst, teknologisk fremgang og diplomati. I sanntidsdelen av spillet tar spilleren direkte kontroll over styrkene sine i episke slag som kan inneholde tusenvis av animerte soldater på skjermen om gangen.
Orkdal Sjukehus

Orkdal Sjukehus er et sykehus i Orkdal.
Sykehuset er en integrert del av  St. Olavs hospital som har hovedkontor i Trondheim. Orkdal Sjukehus ble bygget på dugnad av Orkdal sanitetsforening som et sykehjem i 1908 og ble med årene utvidet til å bli et sykehus, rundt 1930 fikk det en operasjonssal. I 1936 fikk sykehuset et tilbygg og det hadde da 110 sengeplasser hvorav 34 på turberkuloseavdelingen.
Mot slutten av 1980-tallet sto sykehuset ved en skillevei, valget sto mellom gradvis nedleggelse eller videre utbygging. Med Orkdal sanitetsforening som drivende kraft og eier ble det bygget et nytt servicebygg som åpnet i 1991. I 2003 solgte Orkdal sanitetsforening sykehuset til Helse Midt-Norge og sykehuset skiftet 1. januar 2004 navn fra Orkdal Sanitetsforenings Sjukehus til Orkdal Sjukehus.
16. desember 2011 vedtok styret i St. Olavs hospital å legge ned fødeavdelinga ved Orkdal Sjukehus fra 1. juni 2012. 
18. desember 2017 vedtok styret i St. Olavs hospital å bygge om 1. og 2. etasje for å etablere en felles mottaksenhet og oppgradere sengeområder. Oppgraderingen er et samarbeidsprosjekt med kommunene i Orkdalsregionen.
Broket lundfly

Utseende

Et middelsstort (vingespenn 36 – 41 mm), gråaktig eller brunaktig nattfly. Vingene er nokså kontrastrikt farget, de lysere områdene kan være rødlige eller grønnlige. Forvingen er grå til brun, midtfeltet noe mørkere enn resten. Dette er avgrenset av hvite mellomlinjer som bare er tydelige i den bakre delen. Nyre- og ringmerkene er vanligvis lyse og tydelige, men nyremerket kan gå i ett med resten av vingen. Bak disse er det en kort, tykk svart lengdestrek (tappmerke). Langs ytterkanten går det en lys tverrlinje (bølgelinje) som er forholdsvis bred men ofte bare tydelig i midten, der den danner en w. Bakvingen er lysgrå.

Levevis

Arten kan påtreffes i mange ulike habitater med frodig vegetasjon. Larvene kan lever både på løvtrær, busker og urter. De voksne sommerfuglene flyr om natten i juni – juli og kommer gjerne til lys.

Utbredelse

Utbredt over hele Europa. I Norge er den funnet nord til Nord-Trøndelag.
RAF Long Kesh

Long Kesh interneringsleir

Da basen ble lagt ned ble den tatt i bruk i forbindelse med innføringen av internering av medlemmer av paramilitære grupper. Den 9. august 1971 ble fanger plassert i brakker på flystripen. I 1976 ble denne provisoriske interneringsleiren lagt ned til fordel for Maze fengsel som også ligger på flybasens område.
Fylkesvei 4510

Fylkesvei 4510 går mellom Heigre og Kjellingland i Sandnes kommune. Veien er 2,9 km lang og heter Jutlandsvegen.
Frem til 2019 hadde veien betegnelsen fylkesvei 319.
Varese Ligure

Varese Ligure (ligurisk: Vaeise) er en kommune i Provinsen La Spezia i den italienske regionen Liguria. Den ligger omkring 50 km. øst for Genova og omkring 35 km. nordvest for La Spezia. Kommunen har 2 254 innbyggere (2004).
Varese Ligure grenser til kommunene Albareto, Borzonasca, Carro, Maissana, Ne, Sesta Godano og Tornolo.
Teleradio-Gagaus

Teleradio-Gagaus (gagausisk: Gagauziya Radio Televizionu kulesi, forkortet GRT, moldovisk: Teleradio-Gagauzia, forkortet TRG) er en TV-kanal som kringkaster på gagausisk, moldovisk og russisk i den moldovske republikken Gagaus. Kanalen ble etablert i 1989, og driver også radiokanalen Gagaus Radio (GRT-FM).
Tresammenføyninger

Tresammenføyninger brukes av håndverkere for å skjøte eller forbinde trestykker.  Forskjellige typer forbindelser er laget opp gjennom århundrene, for å løse de forskjellige utfordringene som oppstår når man jobber med konstruksjon i heltre.
Verktøy som brukes for å lage sammenføyninger er høvel, stemjern, fres og sag.  Delene deles grovt sett inn i to kategorier; sagede og formede.  De sagede er enten saget rettvinklet eller skråvinkel i en eller to retninger.  De formede delene er bearbeidet videre, med falser, hull eller utsparinger som for eksempel noter.
Trevirkets egenskaper bestemmer også sammenføyningens utforming.  Treverk tar opp og avgir fuktighet fra omgivelsene.  Endringer i vanninnholdet gjør at trefibrene sveller og krymper.  Mesteparten av endringene i dimensjon foregår i bredderetningen sett i forhold til fibrenes innretning i emnet.  En svært liten endring går også i lengderetningen.  Forskjellige treslag samt årringene i emnet påvirker akkurat hvordan bevegelsene foregår.
Kunstnernes Efterårsudstilling

Kunstnernes Efterårsudstilling, forkortet KE, er en juryert kunstutstilling, som siden 1915 har hatt årlige utstillinger i Den Frie Udstillings lokaler i København.
KE ble stiftet i 1900 som en salgsutstilling, og holdt til i årene 1907-14 på Charlottenborg. Etterfølgende utstilling er Kunstnernes Påskeudstilling (KP) som er blitt avholdt i Aarhus siden 1947 og deretter Kunstnernes Sommerudstilling som siden 1973 har funnet sted hvert år i Tistrup ved Varde i Sydvestjylland.
Rorschach-metoden

Rorschach-metoden eller Rorschach-testen er en psykologisk projektiv testmetode, som benyttes av psykologer og psykiatere innenfor den freudianske psykologiskole. Metoden brukes til å utforske den ubevisste delen av sinnslivet hos pasienten. Testen består av ti offisielle billedkort med blekkflekker. Psykologen presenterer blekkflekkene i en bestemt rekkefølge og ber pasienten fortelle hva bildene forestiller.
Rorschach-metoden ble utviklet av den sveitsiske psykiateren Hermann Rorschach på begynnelsen av 1900-tallet.
Changuinola (elv)

Changuinola er ei elv i provinsen Bocas del Toro helt nordvest i Panama. Dette er hovedvassdraget i provinsen, og ligger stort sett i distriktet Changuinola. Elva er 110 km lang, og har et nedslagsfelt på 3 202 km². Den renner nordover og munner ut i Det karibiske hav innenfor arkipelet og byen Bocas del Toro.
Spanjolen Juan Vázquez de Coronado lette etter gull i området i 1563. Det er betydelig turisme i dette naturskjønne området, som har tropisk regnskog og verneområder. Elva er utbygd med Changuinola vannkraftverk på 233 MW.
Viktigste by langs elva er Changuinola med om lag 80.000 innbyggere.
Charadronota

Utseende

Middelsstore, blanke, gule og svarte gullbasser, fargetegningene er svært variable. Oversiden er spredt men tydelig punktert.

Levevis

Larvene lever i jorden.

Utbredelse

Slekten er utbredt i Afrika.
Førrevassdammen

Førrevassdammen er en betongdam med flomoverløp, og er en av fjorten dammer som demmer opp den kunstige innsjøen Blåsjø. Den strekker seg over Førrejuvet, og regulerer Førreåna. Med et volum på om lag 255 000 m³ er det den største betongdammen i Norge. Den er om lag 1300 m lang. Dammen fikk i 1989 æresprisen Betongtavlen.
Det ble ikke brukt armeringsstål i konstruksjonen, og siden det ikke var sand tilgjengelig i nærheten knuste man stein til bruk i betongen. Grensen mellom kommunene Suldal og Hjelmeland går i Førrejuvet og demningen ligger således i begge kommunene.
Handelsgymrevyen

Handelsgymrevyen, OHG-revyen eller Oslo Handelsgymrevyen er en av Oslos eldste revyer. Revyen tilhører skolen Oslo handelsgymnasium som ligger ved Solli i Oslo, og det er her revyen fremføres.
Revyen spilles vanligvis fra starten av januar, og varer i ca. i ti dager. Hvert år velges det ut fire elever som er revysjefer og som har ansvaret for å planlegge hele revyen. De ansetter instruktører som skriver revyen, og er med på å velge ut omtrent tolv skuespillere. Revyens intensivperiode er i juleferien, og i denne perioden settes det opp scene, amfi, lyd og lys, og kostymer og rekvisitter lages. Over ti ulike grupper har forskjellige ansvarsområder, og på hver gruppe er det gruppesjefer som har ansvaret. Det er i overkant av 100 gruppesjefer, og mange hundre elever som bidrar til å sette opp revyen.
OHG-revyen er en svært populær revy, og skolen anses som en sterk revyskole.
Romsdal prosti

Romsdal prosti er et tidligere prosti i Nidaros bispedømme.
Prostiet opphørte X ved opprettelsen av Ytre og Indre Romsdal prostier.
NM i mangekamp 2001

NM i mangekamp 2001 var en del av NM i friidrett 2001, og ble arrangert som et eget mesterskap i Tønsberg, 
26. og 27. mai av Tønsberg FIK.
Det ble konkurrert i tikamp for menn og sjukamp for kvinner.
Saulaspis

Utseende

Middelsstore, avlangt ovale, blanke, gule til brunrøde (i død tilstand) skjoldbiller med mørke lendestriper. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" litt framskytende. Oversiden er fint og ganske jevnt punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er utbredt i Sør-Amerika (sørlige Brasil, Paraguay, Uruguay, nordlige Argentina).
Introduksjonsordningen

Introduksjonsordningen er en lovfestet ordning som skal bidra til en lettere og raskere integrering av nyankomne innvandrere til det norske samfunnet. Loven ble innført som en frivillig ordning 1. september 2003 og ble påbudt 1. august 2004. Det vil si at alle kommuner som sier ja til å ta i mot flyktninger er forpliktet å tilby introduksjonsprogram.
Flyktninger som deltar i ordningen får introduksjonsstønad. Per 1. juni 2012 vil de da motta 2G (164 244 kroner i året) eller 13 687 kroner brutto hver måned. Summen skal da dekke samtlige utgifter, fra bolig, mat og fritidsaktiviteter. Alle som er eldre enn 25 år vil motta 2G, mens de som er yngre enn 25 år mottar 2/3 av beløpet. Dersom man selv ikke sørger for oppfølging av ordningen, eksempelvis undervisningen, faller stønaden bort.
Gunnar Ekelöf

Svenska Akademien

Ekelöf ble innvalgt som medlem av Svenska Akademien 17. april 1958 og tok sete på stol nummer 18 den
20. desember samme år.
Eva Rivas

Biografi

Rivas er født og oppvokst i Russland. Hun tok sitt kunstnernavn Eva Rivas etter sin greske oldemor.

Eurovision Song Contest 2010

Den 14. februar 2010 ble Eva Rivas valgt til å representere Armenia i Eurovision Song Contest 2010 med sangen «Apricot Stone». Hun kom på syvendeplass i finalen.